**Årsmøte**

Mandag 27. februar 2023 kl 18.00

på Husmannsplassen Øvre Myra

**Dagsorden**

1 Godkjenning av innkalling til årsmøtet

3 Valg av møteleder

4 Valg av referent

5 Valg av to representanter til å underskrive protokollen

6 Årsmeldinger 2022 for Sandar Historielag og orientering om årsmeldingen for Husmannsplassen Øvre Myra

7 Revidert regnskap for 2022 for Sandar Historielag og orientering om regnskapet for Husmannsplassen Øvre Myra.

8 Innkomne saker fra medlemmer.

9 Budsjetter for 2023.

10 Valg.

Saker og forslag som ønskes behandlet på årsmøtet, må være styret i hende senest mandag 6. februar 2023.

Underlagsdokumentene til årsmøtet vil bli gjort tilgjengelig på lagets Facebook- (<https://www.facebook.com/sandarhistorielag>) og hjemmeside (<https://sandarhistorielag.no/>) innen onsdag 1. februar 2023.

* **SANDAR HISTORIELAG 2022 STYRET**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Leder | * Arne W. Gregersen | * 99793305 | * post@sandarhistorielag.no |
| * Nestl./kasserer | * Jonfinn Bremnes | * 90520954 | * [jonfinnbrem@outlook.com](mailto:jonfinnbrem@outlook.com) |
| * Sekretær | * Grete Elgesem Skjelberg | * 91580432 | * [gskjelberg@hotmail.com](mailto:gskjelberg@hotmail.com) |
| * Styremedlem | * Elin Hegstad Gulliksen | * 41275310 | * elinhgull@gmail.com |
| * Styremedlem | * Anita Wiklund Norli | * 45417358 | * [anita.norli@usn.no](mailto:anita.norli@usn.no) |
| Varamedlem | * Ingjerd A. U. Gregersen | * 91301685 | * [iag@live.no](mailto:iag@live.no) |
| Varamedlem | * Brian Jacobsen | * 95748211 | * [brian@jacobsen.org](mailto:bjekstra@gmail.com) |
| Varamedlem | * Finn Bøe | * 99505606 | * finnboe50@gmail.com |

* **Møtekomité**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Leder | * Eidi Hole | * 47407540 | * [eid-hole@online.no](mailto:eid-hole@online.no) |
|  | * Tove Jensen Fevang | * 94107083 | * [tove.j.fevang@icloud.com](mailto:tove.j.fevang@icloud.com) |

|  |  |  |  |
| --- | --- | --- | --- |
|  | * Gunnar Olsen | * 40382748 |  |
|  | * Kåre Hvidsten | * 91857869 | * [kahvids@online.no](mailto:kahvids@online.no) |
|  | * Anne Lise Løve v/ behov | * 99409297 | * [an-loeve@online.no](mailto:an-loeve@online.no) |

* **Tilsyn Gamlestua**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
|  | * Nils-Kristen Nilsen | * 90945339 |  |
|  | * Else Sommerro Nilsen | * 98466787 | * [elsenil@online.no](mailto:elsenil@online.no) |

* **Valgkomité**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Leder | * Anne Lise Løve | * 99409297 | * [an-loeve@online.no](mailto:an-loeve@online.no) |
|  | * Svein Holtedahl | * 41621396 | * [svein.holtedahl@gmail.com](mailto:svein.holtedahl@gmail.com) |
|  | * Inger-Lise Doksrød | * 48083231 | * [erns2@online.no](mailto:erns2@online.no) |

* **Kulturminneredaktør**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Redaktør | * Jørund Holst-Hansen | * 95439123 | [holst.hansen1952@gmail.com](mailto:holst.hansen1952@gmail.com) |

* **Regnskapsfører**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Regnskapsfører | * Erling Riis | * 90989218 | [erling@ewr.no](mailto:erling@ewr.no) |

* **Revisor**

|  |  |  |  |
| --- | --- | --- | --- |
| * **FUNKSJON** | * **NAVN** | * **TELEFON** | * **EPOST** |
| * Revisor | * Anne Lise Andreassen | * 91774984 | * [alandreassen@outlook.com](mailto:alandreassen@outlook.com) |

**Sandar Historielags æresmedlemmer:**

**Åse Turid Langørgen 2011 Svein Holtedahl 2014 Roger Davidsen 2016**

**Gunlaug Aakerholt 2017 Inger Lise Fevang Jensen 2022 Kåre Hvitstein 2022**

**Virksomheten i 2022**

2022 ble et godt arbeidsår for Sandar Historielag. Tidligere utsatte/avlyste arrangementer under pandemien har blitt gjennomført. Laget har hatt høy aktivitet gjennom hele året, og mange av medlemmene har lagt ned et stort arbeid. Det er gjennomført 13 arrangementer som har vært åpne for medlemmer og andre interesserte i foreningsåret 2022. Av disse er 9 avholdt på Øvra Myra, ett arrangement ble avholdt på Kurbadet og to kulturvandringer i Sandefjord har vært i samarbeid med Sandefjord Turistforening. Grevskapsspillet ble framført i Sandar Kirke. To av arrangementene har vært kulturminnetreff.

Myradagen og «Den kulturelle skolesekken» ble gjennomført på Øvre Myra. I tillegg ble det avholdt julemøte for de tillitsvalgte 05.12.2022.

Informasjon om Sandar Historielags program er annonsert i Sandefjords Blad, på Sandar Historielags hjemmeside og på Facebook.

Sandar Historielag fikk to nye æresmedlemmer i 2022; Inger Lise Fevang Jensen og Kåre Hvitstein.

Styret i Sandar Historielag har hatt 10 formelle styremøter siden forrige årsmøte. Til sammen 36 saker pr 04.02.2023, har stått på dagsorden. I tillegg har det vært arbeidsmøter med pakking og utsending av Kulturminner, samarbeidsmøter med andre historiske lag og foreninger og Turistforeningen i Sandefjord.

Blant sakene er planlegging av program og aktiviteter, samt driften av foreningen og våre eiendommer. I forbindelse med markeringen av grevskapsjubileet i 2021, 350 år siden Laurvigen Grevskab ble opprettet, i 1671, har vi hatt foredraget «Tømmer og trelast i Sandeherred», ved Bjørn Bækkelund, Norsk Skogmuseum. «Fødsel i dølgsmål, Berte Toresdatter fra Klavenes» ved Anita W. Norli ble avholdt på Kurbadet.

**Inventar**

Foreningen Husmannsplassen Øvre Myra har anskaffet nytt lydanlegg i salen. Det er et anlegg som forsterker og tydeliggjør tale, og er ikke et tradisjonelt musikkanlegg. Anlegget kostet 80.000 kr og ble montert i september 2022. Sandar Historielag betalte 50.000, Foreningen Gamle Sandefjord betalte 15.000 og FHØM betalte 15.000 kr.

**Medlemsutviklingen**

Sandar Historielag har 317 medlemmer høsten 2022, derav 6 æresmedlemmer. I tillegg er 13 institusjoner medlemmer pr 31.12.2022.

Arbeidet med å rekruttere nye medlemmer må fortsatt være sentralt – og det må styrkes. Styret oppfordre alle medlemmer til å fortelle familie, naboer og venner om SHs virksomhet og anbefale medlemskap.

Medlemmene i SH er en verdifull ressurs av kunnskap og erfaringer. Kan vi bruke og ta vare på det på en enda bedre måte? Det frivillige arbeidet til tillitsvalgte og medlemmer en en forutsetning for å opprettholde og videreutvikle aktiviteten i historielaget.

**Foreningens eiendommer**

*Gamlestua på Tørrestad* har i år vært i foreningens eie i 43 år. Else og Nils Kristen Nilsen har velvillig påtatt seg tilsyn med eiendommen gjennom mange år.

Det er et ønske om å rydde og merke en sti (i samarbeid med Sandefjord Turistforening) fra parkeringsplassen ved Matskapet fram til Gamlestua på Tørrestad. Styret mener det vil gjøre Gamlestua mer tilgjengelig og kjent for turgåere og barnefamilier på tur.

**Husmannsplassen Øvre Myra**

*Husmannsplassen Øvre Myra* eies sammen med Foreningen Gamle Sandefjord, og det er et eget husstyre som drifter plassen. Eiendommen krever stadig vedlikehold, og det legges ned et betydelig arbeid i dette fra husstyret og vedlikeholdsgruppa.

Det vises til eget regnskap fra Foreningen Husmannsplassen Øvre Myra.

**Historielagets bøker**

Historielaget fikk sommeren 2020 tilbud om å overta et lager med nye lokalhistoriske bøker fra Sandefjord bibliotek. Styret takket ja til gaven og flere hengerlass med bøker ble plassert i leid lager på Skolmar for å ta vare på de godt over 3000 bøkene vi nå har. I bokgaven fra biblioteket inngikk bind 1 og 3 i Wilhelm Møllers Sandar. Siden bind 2 ikke har vært lett tilgjengelig, har historielaget fått kopiert opp en del eksemplarer av bind 2 for salg.

Styret ønsker å bruke bokgaver til aktiv medlemsverving. De av våre medlemmer som verver et nytt medlem kan velge seg to bøker fra vår bokliste. Det nye medlemmet kan også velge to bøker som velkomstgave.

Vi selger også bøkene til interesserte.

Som et ledd i spredning av lokalhistorisk kunnskap – og PR for Sandar Historielag har våre «bibliotekarer» delt ut bøker til skoler og institusjoner i kommunen.

Leien av lagerrommet på Skolmar ønskes avsluttet i første halvdel av 2023. Dette er en kostnad på 20.000 kr pr år.

**Kulturminnene.**

Sandar Historielag har siste forenings - år utgitt 2 nye Kulturminner:

«*Sandefjord Orkesterforening*» av Odd Endresen

*«Byen under bierget*» av Oddvar Bjørvik, tilrettelagt av Audun Tjomsland.

Kulturminne for Våren 2023: «*Smijernet på Midtås*» av Karen Bjerke.

Disse er trykket og blir sendt til alle medlemmene i posten. Kulturminnene selges/deles også med andre historielag i tidligere Vestfold fylke.

**Samarbeid 2022**

I årene 2020, 2021 og 2022 har Sandar Historielag hatt flere samarbeidspartnere. Særlig har det vært mye arbeid med Grevskapsmarkeringen. Historielaget har arrangert foredrag, bokutgivelser og det hele ble avsluttet med teaterforestillingen «De tenkte stort» som ble framført i Sandar Kirke i november 2022. I hele denne tiden har Historielaget samarbeidet med Sandefjord Seniorteatergruppe og Sandar Spellemannslag. Det har vært flere gode møter underveis. I tillegg har vi samarbeidet godt med Sandar Kirke om forestillingen. Sandar Historielags medlemmer har bidratt til at forestillingen praktisk kunne gjennomføres.

Sandar og Sandefjord var en del av grevskapet som ble opprettet i 1671. Spillet markerte avslutningen på Sandar Historielags store prosjekt som markerte at i 2021 var det 200 år siden grevskapet opphørte. I 1821 ble Grevskabet Laurvigen slått sammen med Jarlsberg grevskap som ble til Jarlsberg og Larvik amt, og i 2021 var det 350 år siden grevskapet kom til. Selve spillet ble en opplevelse; historisk interessant, profesjonelt og underholdende. Det var også et meget godt publikumsoppmøte.

Det er mange forskjellige foreninger og lag i Sandefjord med interesse for historie, men med forskjellig fokus. De fleste av disse har informasjonsutveksling og samarbeid under benevnelsen «Historiske Sandefjord». Sandar Historielag deltar i dette arbeidet, men det er ikke gjennomført fellesmøte for deltakerne i Historiske Sandefjord dette året.

Samarbeidet med Foreningen Gamle Sandefjord er spesielt tett, særlig om driften av vår felles eiendom, husmannsplassen Øvre Myra.

Sandefjord Lokalhistoriske senter er også en nær alliert i arbeidet med å belyse kommunens historie og gjøre den kjent.

Vi har fortsatt samarbeidet med Sandefjord Turistforening i 2022. Formålet er å arrangere felles turer/vandringer der historielaget bl.a. påtar seg ansvar for å holde lokalhistoriske orienteringer underveis på turen. Turistforeningen holder turleder for de som ønsker å «skjøte på» vandringen med en lengre rute.

**Sosiale medier**

Styret ønsker å synliggjøre vår aktivitet i sosiale medier. Leder Arne W. Gregersen har fulgt opp med å legge bilder og tekst fra våre arrangementer tilgjengelig både på Facebook og på vår hjemmeside på internett. Medlemmene oppfordres til å følge, like og dele det som legges ut.

**Medlemmenes e-postadresser**

Arbeidet med å samle alle medlemmenes e-poster er fortsatt ikke sluttført, det er heller ikke slik at alle medlemmer bruker e-post. Vi har derfor også i år sendt ut to informasjonsbrev i posten til alle medlemmer, sammen med kulturminner og program.

**Aktiviteter – arrangementer i 2022**

Nedenfor følger en kort kronologisk opplisting av historielagets aktiviteter i dette foreningsåret. Bilder og mer utfyllende tekst finnes på vår hjemmeside: [www.sandarhistorielag.no](http://www.sandarhistorielag.no) og på vår Facebook – side.

26.01.2022: Foredrag om badelegen Heinrich A Thaulow (1808 – 1894) ved Svein Ingebretsen.

14.02.2022: I forbindelse med grevskapsmarkeringen: «Tømmer og trelast i Sandeherred», Bjørn Bækkelund, Norsk Skogmuseum.

08.03.2022: I forbindelse med grevskapsmarkeringen: «Fødsel i dølgsmål; Berte Toresdatter fra Klavenes» - foredrag ved Anita W. Norli. Sted: Kurbadet.

24.04.2022: Kulturvandring med Turistforeningen; Fea Bolt, Bryggekapellet, Hvalfangstmonumentet, Vikingskipsbygging!

25.04.2022: Kulturminneforedrag «Sandefjords siste transformatorkiosk», ved Sven Erik Lund.

30.05.2022: «I fotsporene til bestefar og Ernst Schackleton» ved Rune Henningsen.

27.08.2022: Myradagen i samarbeid med Foreningen Gamle Sandefjord.

29.08- 10.09: Den kulturelleskolesekken med alle elevene (700) på 4.trinn i kommunen.

11.09.2022: Kulturvandring med Sandefjord Turistforening. Kurbadet, Bjerggata, Gapestokken, Havnesporet. Tur i Hjertnes - skogen.

28.09.2022: Kulturminneforedrag «Sandefjord Orkesterforening» ved Odd Endresen.

24.10.2022: Kulturminneforedrag om Bjerggata: «Byen under Bierget» ved Audun Tjomsland. Audun Tjomsland har tatt utgangspunkt i og videreført Oddvar Bjørviks magisteravhandling fra 1974 om bebyggelsen langs Bjerggata i Sandefjord til dette Kulturminnet.

02.11, 04.11 og 05.11.2022: Grevskapsspillet i Sandar kirke.

«*De tenkte stort» -* etspill om Laurvigen Grevskab og byggingen av den nåværende Sandar kirke på slutten av 1700-tallet.

05.12.2022: Adventsmøte med tillitsvalgte.

Styret **takker** alle som trofast bidrar på ulike områder:

* Våre foredragsholdere som stiller velvillig opp og deler av sin kunnskap.
* Forfattere av årets kulturminner
* Redaktøren for kulturminnene Jørund Holst Hansen
* Møte-/arrangementskomiteen
* Husstyret for det viktige arbeidet som utføres på Øvre Myra, med oppgradering, fornyelse og vedlikehold og faste inspeksjoner
* Tilsyns- og vedlikeholdsgruppa som utfører en verdifull jobb for å opprettholde kvaliteten på Øvre Myra.
* Vaktmester Olav Rørstad og renholder som utfører oppgavene på en tilfredsstillende måte.
* Vertskapet på Gamlestua; Else og Nils-Kristen Nilsen, for påpasselighet, gjestfrihet og ansvar for idyllen i Tørrestadgrenda
* Kulturarv Vestfold og Telemark for økonomisk støtte
* Anders Jahres Humanitære Stiftelse 50 000
* Sparebanken 1 Sørøst 8 000
* Sandefjord Bredbånd 2 000
* Sandefjord Kommune 5 000

Styret takker alle bidragsytere for godt samarbeid i 2022.

Sandefjord 27.februar 2023

For styret i Sandar Historielag

Arne W Gregersen Grete Elgesem Skjelberg

Leder Sekretær

Vedlegg: Vedtektsendringer

**Vedtekter**

Endret: 27.02.2023

**§ 1**:  
Sandar Historielag, Sandefjord, vil verne om våre kulturminner og arbeide for å styrke den historiske interesse i vår kommune.

**§ 2**:  
Laget vil søke å løse disse oppgavene ved:

a) å hegne om natur- og kulturminner og gjøre dem kjent,  
b) å samle inn tradisjonsmateriale og annet kildestoff som kan belyse kommunens og distriktets historie og gjøre dette kjent.  
c) å arrangere eller støtte tilstelninger av historisk karakter.

**§ 3**:  
Laget vil samarbeide med skoler og andre institusjoner og foreninger med kulturhistorisk siktemål.

**§ 4**:  
Laget skal ha et styre på 5 medlemmer.  
Årsmøte holdes hvert år i februar måned. Styret legger fram for årsmøtet årsmelding og regnskap. Saker som lagets medlemmer ønsker behandlet på årsmøtet, må være levert styret minst tre uker før årsmøtet.

Årsmøtet velger:

* leder for ett år ved særskilt valg. Leder blir også styremedlem i styret i Husmannsplassen Øvre Myra.
* fire styremedlemmer for to år. To styremedlemmer går ut hvert år, første gang etter loddtrekning. Det velges minst to varamedlemmer for ett år om gangen, i valgt rekkefølge.
* revisor for to år.
* en representant til styret for Husmannsplassen Øvre Myra ~~husstyret~~ og tre medlemmer i vedlikeholdsgruppa og tre i tilsynsgruppa for Husmannplassen Øvre Myra for ett år om gangen.
* Valgkomité med tre medlemmer velges for tre år om gangen. Ett medlem går ut hvert år.

Det kan kalles inn til ekstraordinært årsmøte når lederen, styrets flertall eller 1/10 av medlemmene krever det. På dette møtet kan bare behandles saker oppført på innkallingen.

**§ 5**:  
Lederen kaller inn til styremøter. Innen sin midte velger styret nestleder, sekretær, informasjonsansvarlig og kasserer. Styret behandler løpende lagssaker og saker som medlemmene ønsker skal bli tatt opp. Styret kan, om det finner det ønskelig, opprette spesielle utvalg, komitéer og verv.

**§ 6**:  
Styret legger til rette for og innkaller til medlemsmøte / åpent møte når det finner det ønskelig eller nødvendig. Saker som ønskes behandlet på medlemsmøte, må være innkommet til styret minst to uker på forhånd. Sakene avgjøres med vanlig flertall.

**§ 7**:  
I tilfelle Sandar Historielag, Sandefjord, blir oppløst, søkes faste eiendommer omgjort til stiftelser. Øvrig kapital eller midler overføres stiftelsene.

**§ 8**:  
Forandring i vedtektene ~~loven~~ krever 2/3 flertall på ordinært eller ekstraordinært årsmøte.

**Vedtekter for Sandar Historielag**

Endret: 27.02.2023

**§ 1**:  
Sandar Historielag, Sandefjord, vil verne om våre kulturminner og arbeide for å styrke den historiske interesse i vår kommune.

**§ 2**:  
Laget vil søke å løse disse oppgavene ved:

a) å hegne om natur- og kulturminner og gjøre dem kjent,  
b) å samle inn tradisjonsmateriale og annet kildestoff som kan belyse kommunens og distriktets historie og gjøre dette kjent.  
c) å arrangere eller støtte tilstelninger av historisk karakter.

**§ 3**:  
Laget vil samarbeide med skoler og andre institusjoner og foreninger med kulturhistorisk siktemål.

**§ 4**:  
Laget skal ha et styre på 5 medlemmer.  
Årsmøte holdes hvert år i februar måned. Styret legger fram for årsmøtet årsmelding og regnskap. Saker som lagets medlemmer ønsker behandlet på årsmøtet, må være levert styret minst tre uker før årsmøtet.

Årsmøtet velger:

* leder for ett år ved særskilt valg. Leder blir også styremedlem i styret i Husmannsplassen Øvre Myra.
* fire styremedlemmer for to år. To styremedlemmer går ut hvert år, første gang etter loddtrekning. Det velges minst to varamedlemmer for ett år om gangen, i valgt rekkefølge.
* revisor for to år.
* en representant til styret for Husmannsplassen Øvre Myra og tre medlemmer i vedlikeholdsgruppa og tre i tilsynsgruppa for Husmannplassen Øvre Myra for ett år om gangen.
* Valgkomité med tre medlemmer velges for tre år om gangen. Ett medlem går ut hvert år.

Det kan kalles inn til ekstraordinært årsmøte når lederen, styrets flertall eller 1/10 av medlemmene krever det. På dette møtet kan bare behandles saker oppført på innkallingen.

**§ 5**:  
Lederen kaller inn til styremøter. Innen sin midte velger styret nestleder, sekretær, informasjonsansvarlig og kasserer. Styret behandler løpende lagssaker og saker som medlemmene ønsker skal bli tatt opp. Styret kan, om det finner det ønskelig, opprette spesielle utvalg, komitéer og verv.

**§ 6**:  
Styret legger til rette for og innkaller til medlemsmøte / åpent møte når det finner det ønskelig eller nødvendig. Saker som ønskes behandlet på medlemsmøte, må være innkommet til styret minst to uker på forhånd. Sakene avgjøres med vanlig flertall.

**§ 7**:  
I tilfelle Sandar Historielag, Sandefjord, blir oppløst, søkes faste eiendommer omgjort til stiftelser. Øvrig kapital eller midler overføres stiftelsene.

**§ 8**:  
Forandring i vedtektene krever 2/3 flertall på ordinært eller ekstraordinært årsmøte.

Sandefjord, 27.02.2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Underskrift